Merida (Venesuela)
Merida (isp. Mérida) – miestas vakarų Venesueloje, Anduose (Meridos kordiljeroje), Čiamos upės slėnyje, 1630 m aukštyje. Meridos valstijos sostinė. 204,9 tūkst. gyventojų (2001 m.); kartu su priemiesčiais – beveik 350 tūkst. Cukraus, tekstilės, elektronikos pramonė, technologijų tyrimai. Turizmas. Yra oro uostas. Meridoje yra aukščiausia pasaulyje oro tramvajaus linija. Mieste yra 3 universitetai (svarbiausias – Andų unversitetas, įkurtas 1810 m.).